તાજેતરમાં રાજકોટ ડિવિઝન હેઠળ આવતી પોસ્ટ ઓફિસને ડિજિટલાઈઝ્ડ કરવામાં આવી છે. પરંતુ આ ડિજિટલાઈઝેશનની વાતો વચ્ચે પાછલા બારણે રાજકોટનાં રેસકોર્ષ રોડ પર એ.જી. ઓફિસનાં કમ્પાઉન્ડમાં આવેલી પોસ્ટ ઓફિસ 3૦ જૂનથી બંધ કરી દેવામાં આવી છે. માર્ચ ૨૦૧૮માં ભોમેશ્વર વિસ્તારમાં આવેલી પોસ્ટ ઓફિસ રાતોરાત બંધ કરી દીધા બાદ હવે 3૦ જૂને એજી ઓફિસમાં આવેલી પોસ્ટ ઓફિસ બંધ કરી દેતાં ચર્ચા ઊઠી છે. એ.જી. ઓફિસની આસપાસ આવેલાં વિસ્તારોનાં રહેવાસીઓએ આ પોસ્ટ ઓફિસ બંધ થતાં આશ્ચર્ય વ્યક્ત કર્યું હતું.